Michael Frayn

Michael FRAYN (naskiĝis la ) estas angla verkisto de dramoj kaj romanoj. Li naskiĝis kaj plenkreskis en antaŭurboj de Londono kaj plenumis sian dujaran armean servon kiel specialisto pri lingvoj, lernante la rusan lingvon, antaŭ ol studi filozofion en la Universitato de Kembriĝo. Post tio li eklaboris kiel ĵurnalisto ĉe tutlandaj gazetoj, kie li gajnis reputacion kiel satiristo, kaj sekve komencis publikigi dramojn kaj romanojn. Inter liaj famaj verkoj estas la dramoj Bruo de malantaŭ la kulisoj (Noises Off), Kopenhago (Copenhagen) kaj Demokratio (Democracy), kaj la romanoj Kapantaŭe (Headlong) kaj Spionoj (Spies). Li publikigis ankaŭ tradukojn el la rusa, interalie dramojn de Anton Ĉeĥov.

Lia romano Spionoj (2002) aperis en Esperanto en 2023 (ISBN 978-0-902756-64-9).

Kategorio:Anglaj verkistoj
Kategorio:Anglaj tradukistoj